
ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΙΊΟΦΑΣΕΙΣ ΚΑΙ ΕΓΚΡΙΣΕΙΣ 

Χαρακτηρισμός ως ιστορικού διατηρητέου μνημείου και ως 
έργου τέχνης της Ροτόντας των Λουτρών ('Ελλη) μαζί με 
τον περιβάλλοντα χώρο της και την εξέδρα καταδύσεων, 
στην περιοχή «Μαντράκι» στην-πόλη της Ρόδου. ...... 

Κήρυξη ναού της Αγ. Βαρβάρας στο Βύρωνα Αττικής. ... 

Δημιουργία προσωρινών θέσεων Ιδιωτικού Δικαίου αορίστου 
χρόνου στο Υπ. Αιγαίου. 

Δημοσίευση έκθεσης εκτίμησης κτηματικής έκτασης, κυριό¬ 
τητας, της Κοινότητας Ανάληψης Τριχωνίδας Ν. Αιτω¬ 


λίας και Ακαρνανίας... 4 

Συγκρότηση της Επιτροπής Στρατιωτικών Επιτάξεων Νομού 

Αττικής. 5 

Έγκριση του Ειδικού Κανονισμού του Λιμένα Λέρου αριθ. 18. 6 
Τροποποίηση και προσαρμογή του Ο.Ε.Υ. του Δήμου Καστο¬ 
ριάς στις διατάξεις του Ν. 1586/86... 7 

Ψήφιση του Ο.Ε.Υ. του ΚΑΠΗ του Δήμου Καστοριάς. ... 8 
Δημοσίευση έκθεσης εκτίμησης περιουσιακών στοιχείων κοι¬ 
νότητας Ν. Πέλλας. .. 9 

Διενέργεια εκουσίου αναδασμού περιοχής αγροκτήματος 
. Κλειδιού Ν. Φλώρινας. ....10 


ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στη 46117/3/87/30.10.87 απόφαση 


του Υπουργού Εμπορικής Ναυτιλίας (ΦΕΚ 608/Β/ 
87).. ...Π 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. ΥΠΠΟ/ΑΙΛΑΠ/Γ/2665/43698 ' (1) 


Χαρακτηρισμός ως ιστορικού διατηρητέου μνημείου και ως έρ¬ 
γου τέχνης της Ροτόντας των Λουτρών (’Ελλη) μαζί με τον 
περιβάλλοντα χώρο της και την εξέδρα καταδύσεων, στην πε¬ 


ριοχή «Μαντράκι» στην πόλη της Ρόδου. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις α) του Ν. 1558/85 «περί Κυβέρνησης και 
Κυβερνητικών Οργάνων» που δημοσιεύθηκε στο ΦΕΚ 137/τ.Α/ 
26.7.85, β) του άρθρου 52 του Ν. 5351/1932 «περί Αρχ/των», 
γ) του Ν. 1469/50 «περί προστασίας ειδικής κατηγορίας οικοδο- 

„ μημάτων και έργων τέχνης μεταγενεστέρων του 1830», δ) του 
Π.Δ. 941/77 «περί Οργανισμού του ΥΠΠΕ», ε) την ΥΑ με αριθ. 

^ ΥΠΠΟ/ΔΙΟΙΚ/Ο-Ε/Φ09/32530/8.8.86 «περί μεταβίβασης 
αρμοδιοτήτων και δικαιώματος υπογραφής με εντολή Υπουρ¬ 
γού» στο Γενικό Γραμματέα, στον Ειδικό Γραμματέα του Διοικη¬ 
τικού Τομέα Πολιτιστικής Κληρονομιάς και στους Προϊσταμέ¬ 
νους Δ/νσεων, Τμημάτων και Γραφείων της Κεντρικής Υπηρε¬ 
σίας του Υπουργείου Πολιτισμού (ΦΕΚ 548/τΒ/12.8.86). 

2. Το Π.Δ. 161/26.4.84 (ΦΕΚ 54/Α/30.4.84) «περί ανα¬ 
κατανομής αρμοδιοτήτων των Υπουργείων* ΥΠΠΕ-ΥΧΟΠ». * 

3. Την εισήγηση της 3ης Εφορείας Νεωτ. Μνημείων και τα 
λοιπά στοιχεία του φακέλου. 

4. Την ομόφωνη γνωμοδότηση του Τοπικού Συμβουλίου Μνη¬ 
μείων Δωδεκανήσου με αριθμό 9/14.9.87, αποφασίζουμε: 

Χαρακτηρίζουμε ως έργο τέχνης που χρειάζεται ειδική κρα¬ 
τική προστασία και ως ιστορικό διατηρητέο μνημείο σύμφωνα με 
τ.ις.διατάξεις του Ν. 1469/50, το κτίριο της Ροτόντας των Λου¬ 
τρών στο Μαντράκι της Ρόδου, μαζί με την εξέδρα των καταδύ¬ 
σεων και με τον περιβάλλοντα χώρο της όπως αυτός ορίζεται από 
τα 1 στοιχεία Α, Β, Γ, Δ, Ε, Ζ, Η, Θ, I, Α στο τοπογραφικό, που 
αποτελεί αναπόσπαστο μέρος αυτής της απόφασης, διότι πρόκει¬ 
ται για διόροφο κτίριο των χρόνων της Ιταλοκρατίας. 

Πρόκειται για κτίριο με ακανόνιστη κάτοψη, στα οποία κυ¬ 
ριαρχεί η κυλινδρική αίθουσα με τα μεγάλα τοξωτά ανοίγματα 
που στεγάζονται με τρούλλο. Τα διακοσμητικά στοιχεία είναι 
απλά, γραμμικά. 

Η απόφαση αυτή να δημοσιευθεί στην Εφημερίδα της Κυβερ- 
νήσεως. 

Αθήνα, 18 Δεκεμβρίου 1987 
Με εντολή Υπουργού 
Ο Ειδικός Γραμματέας 
ΓΕΩΡΓΙΟΣ ΘΩΜΑΣ 

Αριθ. ΥΠΠΟ/ΑΡΧ/Β1/Φ26/43376/1036 (2) 

Κήρυξη ναού της Αγ. Βαρβάρας στο Βύρωνα Αττικής. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Την ΤΠΠΟ/ΔΙΟΙΚ/Ο-Ε/Φ09/32530/8.8.86 «Μετα¬ 
βίβαση αρμοδιοτήτων Υπουργού και.δικαιώματος υπογραφής 
«Με εντολή Υπουργού» στο Γενικό Γραμματέα, στον Ειδικό 
Γραμματέα Διοικητικού Τομέα Πολιτιστικής Κληρονομιάς και 
στους Προϊσταμένους Διευθύνσεων Τμημάτων και Γραφείων της 
Κεντρικής Υπηρεσίας του ΥΠΠΟ. 

2. Τις διατάξεις του Κ.Ν. 5351/32 «περί Αρχ/των» και του 
Ν. 1469/50. 

3. Τη Γνωμοδότηση του Τοπικού Συμβουλίου Μνημείων Στε- 
ρεάς Ελλάδος όπως διατυπώθηκε στην αριθ. 16/19.10.87 Συ¬ 
νεδρία του, αποφασίζουμε: 

Κηρύσσουμε τον I. Ναό Αγίας Βαρβάρας που βρίσκεται στο 
Βύρωνα Αττικής ως ιστορικό διατηρητέο μνημείο της Χώρας 
επειδή ο I. Ναός διατηρεί τα χαρακτηριστικά της παραδοσιακής 
ναϊκής αρχιτεκτονικής. 

Η απόφαση αυτή να δημοσιευθεί στην Εφημερίδα της Κυβερ- 
νήσεως. 

Αθήνα, 17 Δεκεμβρίου 1987 
Με εντολή Υπουργού 
Ο Ειδικός Γραμματέας 
ΓΕΩΡΓΙΟΣ ΘΩΜΑΣ 

-ψ- 

Αριθ. 8144 (3) 

Δημιουργία προσωρινών θέσεων Ιδιωτικού Δικαίου αορίστου 
χρόνου στο Υπ. Αιγαίου. 

Ο ΥΠΟΥΡΓΟΣ ΑΙΓΑΙΟΥ 

Έχοντας υπόψη: 

1. Τις διατάξεις της κοινής απόφασης ΔΙΠΙΔ Φ. 42/24/ 
11440/31.12.86 (ΦΕΚ 921/31.12.86 τ.Β') των Υπουργών 
Προεδρίας της Κυβέρνησης, Εσωτερικών και Οικονομικών για 
τη ρύθμιση θεμάτων προσωπικού Ιδιωτικού Δικαίου όπως συ¬ 
μπληρώθηκε με το Ν. 1735/87. 

2. Την απόφασή μας για την κατάταξη σε προσωρινές θέσεις 
Ιδιωτικού Δικαίου αορίστου χρόνου, σύμφωνα με το άρθρο 1 της 
προηγούμενης κοινής απόφασης, δύο (2) υπαλλήλων που είχαν 
προσληφθεί με σύμβαση μίσθωσης έργου που προσέφεραν εξηρ- 
τημένη εργασία και είχαν τον απαιτούμενο χρόνο όπως ορίζει η 
παράγρ. 5 περ. β' του άρθρου 1 της ίδιας απόφασης. 

3. Τη γνώμη του Υπηρεσιακού Συμβουλίου υπαλλήλων του 
Υπουργείου Αιγαίου που διατυπώθηκε στο · πρακτικό Νο 3/ 
23.12.87, διαπιστώνουμε: 

Τη δημιουργία των κάτωθι προσωρινών θέσεων με σχέση Ερ¬ 
γασίας Ιδιωτικού Δικαίου αορίστου χρόνου που καταργούνται αυ¬ 
τοδίκαια μόλις κενωθούν με οποιονδήποτε τρόπο. 

1. Μία (1) θέση Δακτυλογράφων, κατηγορία Δ.Ε. 

2. Μία (1) θέση Διοικητικού υπαλλήλου, κατηγορία Δ.Ε. 

Η απόφαση αυτή να δημοσιευθεί στην Εφημερίδα της Κυβερ- 
νήσεως. 

Μυτιλήνη, 30 Δεκεμβρίου 1987 

Ο ΥΠΟΥΡΓΟΣ 

ΠΕΤΡΟΣ ΒΑΛΒΗΣ 
-—♦- 

Αριθ. Ε.Μ. 2924 (4) 

Δημοσίευση έκθεσης εκτίμησης κτηματικής έκτασης, κυριότη¬ 
τας, της Κοινότητας Ανάληψης Τριχωνίδας Ν. Αιτωλίας και 
Ακαρνανίας. 

Ο ΝΟΜΑΡΧΗΣ ΑΙΤΩΛΙΑΣ ΚΑΙ ΑΚΑΡΝΑΝΙΑΣ 
Έχοντας υπόψη: 

1. Τις διατάξεις του Ν. 1416/84 «περί τροποποίησης και συ¬ 


μπλήρωσης διατάξεων της Δημοτικής και Κοινοτικής Νομοθε¬ 
σίας για την ενίσχυση της Αποκέντρωσης και την ενδυνάμωση 
της Τοπικής Αυτοδιοίκησης», σε συνδυασμό με την αριθ. 25027/ 
9.4.1984 απόφαση του Υπουργού Εσωτερικών. 

2. Τη δική μας απόφαση αριθ. ΕΜ-2806/11.12.1987 «περί 
συγκρότησης εκτιμητικής Επιτροπής του άρθρου 9 του Κ.Ν. 
2190/1920». 

3. Την από 17 Δεκεμβρίου 1987 έκθεση εκτίμησης που μας 
έχει υποβάλει η προαναφερόμενη εκτιμητική επιτροπή, αποφασί¬ 
ζουμε: 

Εγκρίνουμε την ίδια του τεύχους Β' της Εφημερίδας της Κυ¬ 
βέρνησης δημοσίευση της παρούσης μαζί με την έκθεση εκτίμη¬ 
σης με μέριμνα της ενδιαφερόμενης Κοινότητας Ανάληψης Τρι¬ 
χωνίδας του Νομού Αιτωλίας και Ακαρνανίας. 

Μεσολόγγι, 22 Δεκεμβρίου 1987 
Ο Νομάρχης 

ΓΙΩΡΓΟΣ ΠΑΠΑΙΩΑΝΝΟΥ 
ΕΚΘΕΣΗ 

Εκτίμησης κτηματικής έκτασης 11.071,88 τετραγωνικών μέ¬ 
τρων στη θέση «ΖΑΧΟΛΑΚΑ» της κοινότητας Ανάληψης Τρι¬ 
χωνίδας Αιτωλίας και Ακαρνανίας. 

Μεσολόγγι 17 Δεκεμβρίου 1987 
Προς 

Τη Νομαρχία Αιτωλίας και Ακαρνανίας 
Τμήμα Εμπορίου 
Μεσολόγγι 

Σε εκτέλεση της με αριθ. ΕΜ-2806/11.12.1987 αποφά- 
σεώς σας, οι παρακάτω υπογραφόμενοι: 

α) Θεόδωρος Τσάμης, Προϊστάμενος του Τμήματος Εμπορίου 
Ν. Αιτωλίας και Ακαρνανίας, β) Κων/νος Καραγιάννης, υπάλ¬ 
ληλος της ίδιας υπηρεσίας και γ) Νικόλαος Λανάρας, έμπορος, 
εκπρόσωπος του Ε.Β.Ε. Αγρίνιου, οι οποίοι οριστήκαμε μέλη της 
κατά το άρθρο 9 του Κ.Ν. 2190/1920 «περί Ανωνύμων Εται¬ 
ρειών Επιτροπής, προβήκαμε σε επιτόπια αυτοψία και έλεγχο 
των διαφόρων παραστατικών στοιχείων, για να εξακριβώσουμε 
την αξία της παραπάνω κτηματικής έκτασης, προκειμένου αυτή 
να αποτελέσει αντικείμενο εισφοράς σε είδος από την Κοινότητα 
Ανάληψη Τριχωνίδας στην υπό Τδρυση Διακοινοτική Επιχείρηση 
που θα συσταθεί από την εν λόγω κοινότητα και τήν κοινότητα 
Βλαχομάνδρα Ναυπακτίας. 

Η Κοινότητα Ανάληψης έχει καταθέσει μαζί με το σχετικό αί¬ 
τημά της στο Τμήμα Εμπορίου Αιτωλίας και Ακαρνανίας και το 
με αριθ. 1584343/9.11.1987 διπλότυπο είσπραξης δέκα εννιά 
χιλιάδων πεντακοσίων δραχμών (19.500) του Δημοσίου Τα¬ 
μείου Μεσολογγίου, για τη σύσταση και την καταβολή των εξό¬ 
δων κίνησης στα μέλη της εκτιμητικής Επιτροπής. 

Το πόρισμα της σχετικής έρευνάς μας έχει ως ακολούθως: 

1. Το Υπουργείο Οικονομικών με το υπ’ αριθμό 35861/ 
28.12.1987 πωλητήριο παραχώρησε στην Κοινότητα Ανάληψη 
Τριχωνίδας Αιτωλίας και Ακαρνανίας την πλήρη κυριότητα ενός 
αγροτεμαχίου στη θέση «ΖΑΧΟΛΑΚΑ» συνολικής έκτασης 
11.750 τετραγωνικών μέτρων, το οποίο συνορεύει με τον πο¬ 
ταμό Εύηνο και Κοινοτικό βοσκότοπο. 

2. Με το υπ’ αριθ. 3688/2.7.1987 πιστοποιητικού μεταγρα¬ 
φής, ο Υποθηκοφύλαξ Θέρμου Τριχωνίδας πιστοποιεί ότι το ανω¬ 
τέρω πωλητήριο του Υπουργείου Οικονομικών μετεγράφη στα 
βιβλία μεταγραφών του Υποθηκοφυλακείου Θέρμου στον τόμο 
80 και με αύξοντα αριθμό 57. 

Με το υπ’ αριθ. 3689/3.7.1987 πιστοποιητικού ιδιοκτησίας 
ο ανωτέρω Υποθηκοφύλαξ πιστοποιεί ότι καμμία Πράξη εκποιή- 
σεως προς τρίτον σημειώθηκε στο εν λόγω πωλητήριο του 
Υπουργείου Οικονομικών. 

Με το υπ’ αριθ. 3690/3.7.1987 πιστοποιητικό βαρών ο ίδιος 
Υποθηκοφύλαξ πιστοποιεί ότι από έρευνα στα βιβλία Υποθηκών 

και κατασχέσεων καμμία εγγραφή Υποθήκης ή προσημείωσης 
ούτε κατάσχεση συντηρητική ή αναγκαστική υπάρχει κατά της 
Κοινότητας Ανάληψης έχουσα. σχέση με το παραπάνω πωλητή- 
ριο του Υπουργείου Οικονομικών. 

3. Το υπό εκτίμηση αγροτεμάχιο που απεικονίζεται στο τοπο¬ 
γραφικό διάγραμμα της Τ.Υ.Δ.Κ. και υπογράφει ο Προϊστάμενος 
αυτής Πολιτικός Μηχανικός Νίκος Παππάς είναι συνολικής 
έκτασης 11.071,88 τετραγωνικών μέτρων. 

4. Η Επιτροπή αφού έλαβε υπόψη της: 

α. Τη θέση της εν λόγω κτηματικής έκτασης καθώς και τις τι¬ 
μές αγοραπωλησίας παρομοίων εκτάσεων της περιοχής. 

β. Το γεγονός ότι το εν λόγω αγροτεμάχιο συνδέεται οδικά με 
τον επαρχιακό δρόμο Ανάληψης — Κάτω Μακρυνούς — Ναυπά- 
κτου και συνορεύει με τον ποταμό Εύηνο και 

γ. ότι η εν λόγω έκταση είναι απαλλαγμένη βαρών. 

| Γνωμοδοτεί ομόφωνα ότι η αξία της παραπάνω έκτασης ανέρ¬ 
χεται στο ποσό των πεντακοσίων χιλιάδων (500.000) δραχμών. 

Η Επιτροπή 

ΘΕΟΔ. ΤΣΑΜΗΣ, Κ. ΚΑΡΑΓΙΑΝΝΗΣ 
Ν. ΛΑΝΑΡΑΣ 

--♦- 


Αριθ. 6101 (5) 

Συγκρότηση της Επιτροπής Στρατιωτικών Επιτάξεων Νομού 

Αττικής. 

Ο ΝΟΜΑΡΧΗΣ ΑΤΤΙΚΗΣ 
Έχοντας υπόψη: 

1. Τις διατάξεις των άρθρων 32 και 33 του Ν. 4442/1929 
«περί Στρατιωτικών και Ναυτικών Εισφορών και Ναυλώσεων» 
όπως τροποποιήθηκε μεταγενέστερα 

2. Το 115/1984 Π.Δ. σύμφωνα με το οποίο ο διορισμός και η 
παράταση της. θητείας των τακτικών και αναπληρωματικών με¬ 
λών, της Επιτροπής που αναφέρεται στο θέμα γίνεται με από¬ 
φαση του Νομάρχη. 

,3. Τις διατάξεις του Ν. 1649/86. 

4. Την ενημέρωση της υπηρεσίας μας από το Υπουργείο Οικο¬ 
νομικών για τους υπαλλήλους που συμμετείχαν στην επιτροπή 
αυτή και οι οποίοι θα παραμείνουν ως μέλη. 

5. Την ενημέρωση της Υπηρεσίας μο ς από τη Δ/νση Οικονο¬ 
μικών ΣΔΑ για την παραμονή των ιδίω· ■ μελών που συμμετείχαν. 

6. Το 15003/23.11.87 έγγραφο«ου Πρωτοδικείου Αθηνών 
με το οποίο προτείνονται τα μέλη της παραπάνω επιτροπής, απο¬ 
φασίζουμε: ■ 

Συγκροτούμε την Επιτροπή Στρα αωτικών Επιτάξεων Νομού 
Αττικής και ορίζουμε να μετέχουν <>' αυτή ως τακτικά και ανα¬ 
πληρωματικά μέλη οι παρακάτω: 

1. Τακτικά 

- Φαίδωνας Ησαΐας, Πρωτόδικης 

- Θεόδωρος Κανελλόπουλος, Πρωτόδικης 

- Ιωάννης Μαρκόπουλος, Αν -'/χης ΚΤΣΑ 

- Γεώργιος Σφελινιώτης, Τ, ρχης του ΚΤΣ/ΣΔΑ 

- Ανδρέας Μάνου, Οικ. Έι ιρος Α' Οικον. Εφορίας Κεφα¬ 
λαίου Πειραιώς 

2. Αναπληρωματικά 

- Εμμανουήλ Καλεντάκη< Πρωτόδικης 

- Διονύσιος Κολοκοτσάς, ίρωτοδίκης 

- Γεώργιος Μάμαλης, Γ ωτοδίκης 

- Δανιήλ Βαβάτσης, Τ/ /ης ΚΤΣΑ 

- Σπυρίδων Μπακέας, ,/γός του Ε ΕΛΔΑΠ 

- Βασίλειος Σκόρδος, ί ντής με Α' βαθμό του Κλάδου ΠΕΙ 
Εφοριακών 

- Νίκος Χριστόπουλος Δ/ντής με Α* βαθμό του Κλάδου ΠΕΙ 
Εφοριακών 

- Γεώργιος Μανουσό :ης Δ/ντής με Α’ βαθμό του Κλάδου 
ΠΕΙ Εφοριακών 

- Χρέη Γραμματέα < χ εκτελεί η Αλεξάνδρα Τσαγκόζη υπάλ¬ 
ληλος της Δ/νσης Εσω ερικών της Νομαρχίας του Κλάδου ΠΕΙ 
με βαθμό Α', αναπληρ ιύμενη από την Ειρήνη Τριπολίτου υπάλ¬ 
ληλο της αυτής Δ/νσ ( ς Κλάδου ΔΕΙ με βαθμό Α'. 

Ο χρόνος θητείας τ ον παραπάνω τακτικών και αναπληρωμα¬ 


τικών μελών ορίζεται μέχρι 31.12.1988 

Η απόφαση αυτή να δημοσιευθεί στην Εφημερίδα της Κυβερ- 
νήσεως. 

Αθήνα, 14 Δεκεμβρίου 1987 
Η Νομαρχούσα Δ/ντρια 
Α. ΖΑΧΑΡΟΠΟΥΛΟΤ 


- + - 

Αριθ. ΔΕ 23103 (6) 


Έγκριση του Ειδικού Κανονισμού του Λιμένα Λέρου αριθ. 18. 
Ο ΝΟΜΑΡΧΗΣ ΔΩΔΕΚΑΝΗΣΟΥ 


Σύμφωνα με: 

1. Τις διατάξεις του αρ. 156 του Ν.Δ. 187/73 «περί Κώδικος 
Δημοσίου Ναυτικού Δικαίου». 

2. Τις διατάξεις του Π.Δ. 388/83 (ΦΕΚ 119/8.9.83).. 

3. Το σχέδιο του ειδικού κανονισμού του Λιμένα Λέρου που 
μας υποβλήθηκε με τη σχετική αναφορά της Λιμενικής Αρχής 
Λέρου επειδή, με τις ανωτέρω διατάξεις ρυθμίζονται θέματα που 
κανονίζουν την εύρυθμη λειτουργία του Λιμένα, αποφασί¬ 
ζουμε: 

Άρθρο μόνο. 

α) Εγκρίνουμε τον παρακάτω Ειδικό Κανονισμό του Λιμένα 
Λέρου αριθ. 18. 


ΕΙΔΙΚΟΣ ΚΑΝΟΝΙΣΜΟΣ ΛΙΜΕΝΑ ΛΕΡΟΥ ΑΡΙΘ. 18 
< «Περί αναπροσαρμογής των λεμβουχικών 
δικαιωμάτων λιμένα ΛΕΡΟΥ». 

Ο ΛΙΜΕΝΑΡΧΗΣ ΛΕΡΟΥ 
Έχοντας υπόψη: 

α. Τις διατάξεις του διά του από 9 Ιουνίου 1948 Β.Δ. Κωδικο- 
ποιηθέντος Νόμου 499/1977 «περί πειθαρχικής εξουσίας των 
Προϊσταμένων Λιμενικών Αρχών» (ΦΕΚ 162-Α), συνδιαζόμε- 
νες με τα άρθρα 141-157 του Ν.Δ. 187/73 με το οποίο κυρώ¬ 
θηκε ο Κώδικας Δημοσίου Ναυτικού Δικαίου (ΦΕΚ 261-Α). 

β. Τις διατάξεις του Ν.Δ. 444/70 «πέρί αρμοδιότητας Λ.Σ. 
και σχέσεως προς τας αρμοδιότητας των Σωμάτων Ασφαλείας» 
(ΦΕΚ 39-Α). 

γ. Τις διατάξεις του Π.Δ. 388/83 (ΦΕΚ 119-Α/ 
8.9.83). 

Άρθρο 1. 

Ο Ειδικός αυτός Κανονισμός Λιμένα Λέρου, ισχύει στη χερ¬ 
σαία και θαλάσσια ζώνη του, τους λιμένες, τους όρμους, καθώς 
και τη θαλάσσια έκταση της περιοχής δικαιοδοσίας της Λιμενικής 
Αρχής και των υφισταμένων των Αιμενικών Σταθμών και Υπαλ¬ 
λήλων Λιμένα, όπως αυτή καθορίζεται από τις κείμενες διατά- 
ξεις. ' 

Άρθρο 2. 

Τα λεμβουχικά δικαιώματα που ισχύουν για την περιοχή δι¬ 
καιοδοσίας του Λ/Χ Λέρου όπως αναγράφονται στον αριθ. 15 Ει¬ 
δικό Κανονισμό Λιμένα Λέρου (ΦΕΚ 574-Β/24.9.1985) αυξά¬ 
νονται κατά ποσοστό δεκατρία τα εκατό (13%) και διαμορφώνο¬ 
νται ως κατωτέρω: 

Άρθρο 3. 

Τα λεμβουχικά δικαιώματα για τη μεταφορά των επιβατών 
μετά των συνήθων αποσκευών των, επί των πλοίων, πλην τουρι¬ 
στικών που παραμένουν επ’ αγκύρα μέχρι του προβλήτα και αντί¬ 
στροφα ορίζονται ως κατωτέρω: 

α) Για επιβάτες ανεξαρτήτων θέσης σε 45 δρχ. 

β) Για μεταφορά επισκεπτών καταβάλλεται για κάθε διαδρομή 
μετ’ επανόδου κατ’ άτομο σε 55 δρχ. κατά περιηγητή. 

Άρθρο 4. 

Τα λεμβουχικά δικαιώματα σε περίπτωση αφίξεως τουριστι¬ 
κών πλοίων που παραμένουν επ’ αγκύρα, για αποβίβαση και επι¬ 
βίβαση περιηγητών καθορίζεται σε 55 δρχ. κατά περιηγητή. 

Άρθρο 5. 

Σε περίπτωση πρυμνοδετήσεως των τουριστικών πλοίων με τη 
βοήθεια λέμβων και λεμβούχων κατά την πρόσδεση και λύση αυ¬ 
τών καταβάλλεται το ένα δεύτερο (Ι/ε) των λεμβουχικών δικαιω¬ 
μάτων του προηγούμενου άρθρου δηλ. 28 δρχ. 

Άρθρο 6. 

Ορίζουμε ως κατωτέρω τα λεμβουχικά δικαιώματα για απο¬ 
σκευές επιβατών που ξεπερνούν τα 25 χιλ/μα βάρους κατά επι¬ 
βάτη: 

α) Διάφορα μικροφορτία κατά χιλ/μο δρχ. 2,25. 

β) Έπιπλα, σκεύη, βαριά αντικείμενα κατά χιλ/μο δρχ. 2,25. 

Άρθρο 7. 

α) Για την εξυπηρέτηση αγκρυροβολημένων πλοίων (Φ/Γ ή 
Ε/Γ) ορίζουμε αντάλλαγμα για την χρήση της λέμβου που μι¬ 
σθώνεται στο οποίο περιλαμβάνεται και η αμοιβή των λεμβού¬ 
χων που επιβαίνουν καθοριζόμενο σε δρχ. τετρακόσιες εβδομήντα 
μία (471) για κάθε δρομολόγιο και για απόσταση μέχρι (1) μι¬ 
λίου από τον προβλήτα του λιμανιού και από ώρας 07.00 έως 
20.00, σε δρχ. εξακόσιες δέκα (610) από ώρας 20.00 έως 
24.00 και σε δρχ. οκτακόσιες τριάντα τρεις (833) από ώρας 
24.00 έως 07.00. 

β) Για αποστάσεις μεγαλύτερες του ενός (1) ναυτικού μιλίου τα 
λεμβουχικά δικαιώματα καθορίζονται με ελεύθερη συμφωνία και 
σε αδυναμία επιτεύξεως συμφωνίας με απόφαση της Λιμενικής 
Αρχής ΛΕΡΟΥ. 

Άρθρο 8. 

α) Ορίζουμε αντάλλαγμα χρήσεως λέμβου, στο οποίο περιλαμ¬ 
βάνεται και η αμοιβή των λεμβούχων που επιβαίνουν, για απο¬ 
κλειστική χρησιμοποίηση προς μεταφορά επίπλων, αποσκευών 
και εμπορευμάτων, από ή προς το πλοίο δρχ. οκτακόσιες τριάντα 
τρεις (833), προκειμένου δε περί μεταφοράς από πλοίο που βρί¬ 
σκεται μακριά από το λιμάνι ή όρμο σε δρχ. χίλιες τριακόσιες 
ογδόντα οκτώ (1.388). 

β) Η ανωτέρω τιμή μειώνεται κατά ποσοστό 30% προκειμέ¬ 
νου περί ειδών Δημοσίου, γεωργικών εφοδίων διακινουμένων 
από την ΑΤΕ ή άλλους Κρατικούς ή Κοινοφελείς Οργανι- 
σμούς. 

Άρθρο 9. 

Τα λεμβουχικά δικαιώματα των άρθρων 3, 4, 5, 6, 7 και 8 
αυξάνονται κατά τις Κυριακές και τις εργάσιμες ημέρες κατά τις 
οποίες δεν εργάζονται οι Δημόσιες Υπηρεσίες της περιοχής μας. 

Άρθρο 10. 

Από τη δημοσίευση του Ειδικού Κανονισμού αυτού καταργεί- 
ται ο αριθ. 15 Ειδικός Κανονισμός Λιμένα ΛΕΡΟΥ (ΦΕΚ 
574-Β/24.9.1985). 

Άρθρο II. 

Οι παραβάτες του παρόντος Ειδικού Κανονισμού του οποίου η 
ισχύς αρχίζει από 1ης Μαρτίου 1986 και η εκτέλεσή του ανατίθε¬ 
ται στα Λιμενικά Όργανα* ανεξάρτητα από τις συντρέχουσες ποι¬ 
νικές και αστικές ευθύνες κατά την ισχύουσα Νομοθεσία υπόκει- 
νται και στις πειθαρχικές ποινές του άρθρου 157 του Ν.Δ. 187/ 
73(ΦΕΚ 261-Α/3.10.73) περί ΚΔΝΔ. 

Λέρος, 30 Νοεμβρίου 1987 
Ο Λιμενάρχης 

Υποπλ/ρχος ΛΣ ΣΠΥΡΙΔΩΝ ΚΑΝΙΩΡΟΣ 

β) Ορίζουμε ημερομηνία έναρξης ισχύος αυτού από ημέρα δη¬ 
μοσίευσής του στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερ¬ 
νήσεως. 

Ρόδος, 14 Δεκεμβρίου 1987 
Ο Νομάρχης 

ΓΙΑΝΝΗΣ ΜΑΧΑΙΡΙΔΗΣ 


ΛΙΜΕΝΙΚΗ ΑΡΧΗ ΛΕΡΟΥ 

ΑΙΤΙΟΛΟΓΙΚΗ ΕΚΘΕΣΗ 

Του Ειδικού Κανονισμού Λιμένα Λέρου αριθ. 13 «περί αναπρο¬ 
σαρμογής των λεμβουχικών δικαιωμάτων Λιμένα ΛΕΡΟΥ». 

Α' ΙΣΤΟΡΙΚΟ: Με τον αριθ. I Ειδικό Κανονισμό Λιμένα Λέ¬ 


ρου, που έχει δημοσιευθεί στο ΦΕΚ 647-Β/2.8.1979, καθορί¬ 
στηκαν τα αχθοφορικά και λεμβουχικά δικαιώματα στα λιμάνια 
της δικαιοδοσίας του Λ/Χ ΛΕΡΟΥ. Με τον αριθ. 13 Ειδικό Κα¬ 
νονισμό Λιμένα Λέρου (ΦΕΚ 7-Β/9.1.85) τα παραπάνω δικαι¬ 
ώματα αυξήθηκαν για το έτος 1984 κατά ποσοστό 17%. Με 
αριθ. 15 Ειδικό Κανονισμό Λιμένα Λέρου (ΦΕΚ 574-Β/ 
24.9.1985) τα παραπάνω δικαιώματα αυξήθηκαν για τελευταία 
φορά το έτος 1985 κατά ποσοστό 15%. Είναι αναγκαίο επομέ¬ 
νως, λόγω των γενικών ανατιμήσεων που πραγματοποιήθηκαν 
από τότε μέχρι σήμερα, να αυξηθούν κατά εύλογο ποσοστό και τα 
εν λόγω λεμβουχικά δικαιώματα. 

Β ΕΠΙΔΙΩΚΟΜΕΝΟΣ ΣΚΟΠΟΣ: Με τον Κανονισμό αυτό 
επιδιώκεται η αναπροσαρμογή των λεμβουχικών δικαιωμάτων 
που ισχύουν σήμερα, στα λιμάνια της περιοχής δικαιοδοσίας του 

Λ/Χ ΛΕΡΟΥ. 

Γ ΣΥΝΕΠΕΙΕΣ: Συνέπεια της ανωτέρω αυξήσεως είναι η 
προσαρμογή των λεμβουχικών δικαιωμάτων στα σημερινά δεδο¬ 
μένα. 

Δ ΛΟΙΠΑ ΣΤΟΙΧΕΙΑ: Η αριθ. ΔΕ 17919/3.10.1986 από¬ 
φαση της Νομαρχίας Δωδεκανήσου με την οποία καθορίζεται 
αναπροσαρμογή των λεμβουχικών δικαιωμάτων και τιμολογίων 
που ισχύουν σήμερα κατά ποσοστό 13% για τα έτη 1986/87 και 
τις αριθ. Α 3308/Δ 1189/15.10.1987 και ΔΕ 19670/ 
30.10.1987 διαταγές του ΥΠΟΥΡΓΕΙΟΥ ΕΘΝΙΚΗΣ ΟΙΚΟ¬ 
ΝΟΜΙΑΣ και ΝΟΜΑΡΧΙΑΣ ΔΩΔΕΚΑΝΗΣΟΥ αντίστοιχα με 
τις οποίες εγκρίνεται η αναδρομική ισχύς των παραπάνω λεμβου¬ 
χικών δικαιωμάτων από 1.3.1986. 

Λέρος, 30 Νοεμβρίου 1987 
Ο Λιμενάρχης ' 

Υποπλ/ρχος ΛΣ ΣΠΥΡΙΔΩΝ ΚΑΝΙΩΡΟΣ 

- ♦ 

Αριθ. ΚΒ/12208 , - (7) 

Τροποποίηση και προσαρμογή του Ο.Ε.Υ. του Δήμου Καστοριάς 
στις διατάξεις του Ν. 1586/86. 

Ο ΝΟΜΑΡΧΗΣ ΚΑΣΤΟΡΙΑΣ 

■ Έχοντας υπόψη: ■’»·'·. 

1. Τις διατάξεις τόυ άρθ. 12 του Ν. 1188/81 σε συνδυασμό 
με τις διατάξεις του Ν. 1586/86 και του Π.Δ. 37α/87. 

2. Την 164/87 απόφαση του Δ.Σ. Καστοριάς με τηνοποία 
τροποποιείται και προσαρμόζεται στον Ν. 1586/86 ο Ο.Ε.Υ. του 
Δήμου. 

3. Την σύμφωνη γνωμοδότηση του υπηρεσιακού συμβουλίου 
του άρθ. 5 του Ν. 1188/1 (αριθ. πρακτικού 1/26.11.87), απο¬ 
φασίζουμε: 

Εγκρίνουμε την 164/87 απόφαση του Δ.Σ. Καστοριάς με την 
οποία τροποποιείται και προσαρμόζεται στις διατάξεις του Ν. 
1586/86 ο Ο.Ε.Υ. του Δήμου όπως έχει και σύμφωνα με την 
οποία ή διάρθρωση και η διαβάθμιση των θέσεων του προσωπι¬ 
κού διαμορφώνεται ως εξής, κατά τα άρθρα 1, 2 και 3: 

ΟΡΓΑΝΙΣΜΟΣ ΕΣΩΤΕΡΙΚΗΣ ΥΠΗΡΕΣΙΑΣ 
ΔΗΜΟΥ ΚΑΣΤΟΡΙΑΣ 
Άρθρο 1. 

Την Υπηρεσία του Δήμου συγκροτούν. ' 

Α. Η Δ/νση Διοικητικών - Οικονομικών Υπηρεσιών. 

Β. Η Δ/νση Τεχνικών Υπηρεσιών. 

Άρθρο 2. 

Οι Δ/νσεις του Δήμου διορθώνονται κατά τμήματα και γρα¬ 
φεία όπως παρακάτω: 

Α'. Δ/νση Διοικητικών - Οικονομικών Υπηρεσιών. 

Α1. Τμήμα Διοικητικό. 

Α2. Τμήμα Οικονομικό. 

Αα. Γραφείο Παιδείας. 

Αβ. Γραφείο Κοινωνικής Μέριμνας - Κοινωνικών Ιδρυμά¬ 
των. 

Β'. Δ/νση Τεχνικών Υπηρεσιών. 

<Β1.· Τμήμα Μελετών - Έργων - Κατασκευών. 

Β2. Τμήμα Πολεοδομίας Π.Ε. Περιβάλλοντος. 

Β3. Τμήμα Καθαριότητας. 

Βα. Γραφείο Διοικητικών - Διαχειριστικών Υποθέσεων. 

Ββ. Γραφείο Πληροφορικής - Μηχανογράφησης. 

Βγ. Γραφείο Ειδικών Υπηρεσιών (Δημοτικής Αστυνομίας). 
Βδ. Γραφείο Χειριστού κινηματογραφικού συνεργείου. 

Α1. Τμήμα Διοικητικό. 

Αία. Γραφείο. Δημοτικού Συμβουλίου. 

Αΐβ. Γραφείο Δημαρχιακής Επιτροπής. 

Αίγ. Ιδιαίτερο Γραφείο Δημάρχου (το γραφείο αυτό θα είναι 
στην άμεση εποπτεία του Δημάρχου, αλλά υπάγεται στο Διοικη¬ 
τικό Τμήμα). 

ΑΙδ. Γραφείο Ειδικού Συνεργάτη. 

Αίε. Γραφείο Δημοσίων Σχέσεων - Τύπου και πληροφοριών - 
εθιμοτυπίας κ. εκδηλώσεων. 

Αίστ. Γραφείο Δικαστικών Υποθέσεων: 

Αΐζ. Γραφείο Προσωπικού. 

Αΐη. Γραφείο Δημοτικών Επιχειρήσεων Ν.Π.Δ.Δ. 

Α1Θ. Γραφείο Λειτουργίας Πνευματικού Κέντρου - Δημοτικής 
Βιβλιοθήκης. 

Αΐι. Γραφείο Δημοτικής Περιουσίας. 

ΑΙια. Γραφείο Μητρώων, Στρατολογίας κ. Δημοτολογίων. 
Αΐιβ. Γραφείο Ληξιαρχείου. 

Αΐιγ. Γραφείο Πρωτοκόλλου - Διεκπεραίωσης και αρ- 
χείου. 

Αΐιδ. Γραφείο δακτυλογράφησης και παραβολής εγγρά¬ 
φων: 

Α2. Τμήμα Οικονομικό. 

Α2α. Γραφείο Λογιστηρίου. 

Α2β. Γραφείο Δημοτικών Προσόδων, Φορολογητέας Υλης, 
Τελών κ. Δικαιωμάτων. 

Α2γ. Γραφείο Προμηθειών - Διαχείρησης - Αποθήκης Υλι¬ 
κού. 

Α2δ. Γραφείο Ταμείου. 

Α2δα. Γραφίο εσόδων - εξόδων - εισπρακτόρων. 

Β1. Τμήμα Μελετών - Έργων γ- Κατασκευών. 

Βία. Γραφείο Έργων οικοδομικών, εξωραϊστικών και οδο¬ 
ποιίας. 

Βίβ. Γραφείο Ηλεκτρομηχανολογικό. 

ΒΙγ. Γραφείο κήπων και δενδροστοιχιών. 

Β2: Τμήμα Πολεοδομίας κ. Π.Ε. Περιβάλλοντος. 

Β2α. Γραφείο τοπογραφικού. 

Β2β. Γραφείο οικοδομικών αδειών - αυθαιρέτων. 

Β2γ. Γραφείο Περιβάλλοντος - Λίμνης. 

Β3. Τμήμα Καθαριότητας. 

Β3α. Γραφείο περισυλλογής, αποκομιδής απορριμμάτων. 
Β3β. Γραφείο συντήρησης οχημάτων, μηχανικού εξοπλι¬ 
σμού. 

Β3γ. Γραφείο Νεκροταφείων. 

Β3δ. Γραφείο Σφαγείων. 

Άρθρο 3. 

Η οργανική σύνθεση και διαβάθμιση των θέσεων του προσωπι¬ 
κού ορίζεται όπως παρακάτω: 

Η Δ/νση Διοικητικών - Οικονομικών Υπηρεσιών έχει 31 τα¬ 
κτικές θέσεις. 

Α1. Τμήμα Διοικητικό. 

2 ΠΕΙ διοικητικών (ο ένας νομικός σύμβουλος). 

1 ΤΕ1 βιβλιοθηκονόμων. 

12 ΔΕΙ διοικητικών. 

2 ΥΕ1 κλητήρων θυρωρών - γενικών καθηκόντων. 

2 ΥΕ16 προσωπικού καθαριότητας. 

Α2. Τμήμα Οικονομικό. 

1 ΠΕΙ διοικητικών. 

1 ΤΕ17 διοικητικών - λογιστικών. 

8 ΔΕΙ διοικητικών. 

1 ΥΕ1 κλητήρων θυρωρών - γενικών καθηκόντων. 

Αα. Γραφείο Παιδείας. 

1 ΔΕΙ διοικητικών. 

I) Η πλήρωση της θέσης του Δ/ντή Διοικητικών. - Οικονομι¬ 
κών Υπηρεσιών θα γίνεται αποκλειστικά και μόνο από τους κλά¬ 
δους ΠΕΙ, ΤΕ17, ΔΕΙ με βαθμό Ά που θα κρίνονται από τα 


Υπηρεσιακά Συμβούλια, σύμφωνα με την εκάστοτε ισχύουσα Νο¬ 
μοθεσία. 

II) Η πλήρωση της θέσης του Προϊσταμένου του τμήματος 
Διοικητικού,· θα γίνεται αποκλειστικά και μόνο από τους κλάδους 
ΠΕΙ, ΔΕΙ με βαθμό Α' που θα κρίνονται από τα Υπηρεσιακά 
Συμβούλια, σύμφωνα με την εκάστοτε ισχύουσα νομοθεσία. 

III) Η πλήρωση της θέσης του προϊσταμένου του τμήματος Οι¬ 
κονομικού, θα γίνεται αποκλειστιά και μόνο από τους κλάδους 
ΠΕΙ, ΤΕ17, ΔΕΙ με βαθμό Α' που κρίνοναι από τα Υπηρεσιακά 
Συμβούλια, σύμφωνα με την εκάστοτε ισχύουσα Νομοθεσία. 

Η Δ/νση Τεχνικών Υπηρεσιών έχει 101 τακτικές θέσεις. 

Β1. Τμήμα Μελετών - Έργων - Κατασκευών. 

1 ΠΕ3 πολιτικών μηχανικών. 

1 ΠΕ4 αρχιτεκτόνων μηχανικών. 

1 ΤΕ3 τεχνολόγων πολιτικών μηχανικών. 

1 ΤΕ4 τεχνολόγων μηχανολόγων ή ηλεκτρολόγων - μηχανι¬ 
κών. 

2 ΔΕ5 δομικών έργων. 

2 ΔΕ30 τεχνιτών. 

4 ΥΕ 16 προσωπικού καθαριότητας. 

Β2. Τμήμα Πολεοδομίας κ. Π.Ε. Περιβάλλοντος. 

1 ΠΕ4 αρχιτεκτόνων - μηχανικών. 

1 ΠΕ6 τοπογράφων μηχανικών. 

1 ΤΕ3 τεχνολόγων πολιτικών μηχανικών. 

1 ΤΕ5 τεχνολόγων τοπογράφων μηχανικών. 

1 ΔΕ6 σχεδιαστών. 

2 ΔΕΙ5 εισπρακτότων. 

1 ΔΕ35 δενδροκηπουρών - δενδροκόμων - κηπουρών - αν- 
θοκόμων. 

8 ΥΕ16 προσωπικού καθαριότητας. 

1 ΥΕ1 κλητήρων - θυρωρών - γενικών καθηκόντων. 

Β3. Τμήμα Καθαριότητας. 

1 ΤΕ4 τεχνολόγων μηχανολόγων ή ηλεκτρολόγων - μηχανι¬ 
κών ή ΔΕ5 δομικών εργών. 

1 ΔΕ2 εποπτών καθαριότητας. 

1 ΔΕ26 μηχανοτεχνιτών αυτοκινήτων. 

1 ΔΕ28 χειριστών μηχανημάτων έργων. 

14 ΔΕ29 οδηγών αυτοκινήτων. 

1 ΥΕ1 κλητήρων - θυρωρών - γενικών καθηκόντων. 

1 ΥΕ2 επιστατών καθαριότητας. 

44 ΥΕ16 προσωπικού καθαριότητας. 

Εκ των οποίων οι δυο θα ασχολούνται με την καθαριότητα των 
δημοτικών αφοδευτήριών, ο ένας εργάτης με την καθαριότητα 
των παραλιμνίων περιοχών και ο ένας με την καθαριότητα του 
σκουπιδότοπου. 

Βα. Γραφείο Διοικητικό - Διαχειριστικό. 

1 ΔΕΙ. 

Ββ. Γραφείο πληροφορικής. 

1 ΠΕ11. 

1 ΤΕ19. ' 

Βγ. Γραφείο Ειδικών Υπηρεσιών (Δημοτική Αστυνομία). 

4 ΔΕ23. 


Βδ. Γραφείο Χειριστού κινηματογραφικού συνεργείου. 

1 ΔΕ30. 

I) Η πλήρωση της θέσης του Δ/ντή των τεχνικών Υπηρεσιών 
θα γίνεται αποκλειστικά και από τους κλάδους ΠΕ3, ΠΕ4, ΠΕ6, 
ΠΕ11 με βαθμό Α’, που θα κρίνονται από τα υπηρεσιακά συμ¬ 
βούλια, σύμφωνα με την εκάστοτε ισχύουσα Νομοθεσία. 

II) Η πλήρωση της θέσης του προϊσταμένου του τμήματος έρ¬ 
γων - μελετών - κατασκευών, θα γίνεται αποκλειστικά και μόνο 
από τους κλάδους ΠΕ3, ΠΕ4, ΤΕ3, ΤΕ4, ΔΕ5 με βαθμό Α’ που 
θα κρίνονται από τα υπηρεσιακά συμβούλια, σύμφωνα με την 
εκάστοτε ισχύουσα νομοθεσία. 

III) Η πλήρωση της θέσης του προϊσταμένου του τμήματος πο¬ 
λεοδομίας κ. Π.Ε. περιβάλλοντος θα γίνεται αποκλειστικά και 
μόνο από τους κλάδους ΠΕ4, ΠΕ6, ΤΕ3, ΤΕ5, ΔΕ6, με βαθμό 
Α', που θα κρίνονται από τα Υπηρεσικά Συμβούλια, σύμφωνα με 
την εκάστοτε ισχύουσα νομοθεσία. 

IV) Η πλήρωση της θέσης του προϊσταμένου του τμήματος κα¬ 
θαριότητας, θα γίνετι αποκλειστικά και μόνο από τους κλάδους 

ΤΕ4 ή ΔΕ5, με βαθμό Α' που θα κρίνονται από τα Υπηρεσιακά 
Συμβούλια, σύμφωνα με την εκάστοτε ισχύουσα νομοθεσία. 

' Προσωρινές θέσεις που κατέχονται (βάσει του άρθ. 29 του 
Π.Δ. 37α/87). 

2 θέσεις κλάδου ΥΕ10 φυλάκων εργατών. 

Προσωρινές θέσεις που κατέχονται (βάσει του άρθ. 2 Ν. 
1476/84). 

1 Θέση κλάδου ΑΕ30 τεχνιτών. 

Προσωρινές θέσεις που κατέχονται (βάσει της ΔΙΠΙΔ/Φ42/ 
24/11440/31.12.86 Κοινής Υπουργικής απόφασης ΦΕΚ 
921/31.12.86 τ.Β'). 

1 θέση ΔΕ26 Μηχανοτεχνίτη αυτοκινήτου. 

1 θέση ΔΕ35 δενδροκηπουρών. 

4 θέσεις ΥΕ16 προσωπικού καθαριότητας. 

Προσωρινές θέσεις με σχέση εργασίας ιδιωτικού δικαίου αορί¬ 
στου χρόνου του άρθρου 5 Ν. 1476/84 που κατέχονται. 

1 θέση κηπουρού. 

1 θέση ηλεκτροτεχνίτη. 

22 θέσεις εργατών καθαριότητας. 

Κατά τα λοιπά ο Ο.Ε.Υ. του Δήμου ισχύει όπως ψηφίστηκε και 
τροποποιήθηκε με την 164/87 απόφαση του Δ.Σ. και τη σχετική 
γνωμοδότηση του υπηρεσιακού συμβουλίου. 

Η ισχύ του παρόντος άρχεται από την έγκρισή του. 

Η απόφαση αυτή να δημοσιευθεί στην Εφημερίδα της Κυβερ- 
νήσεως. 

Καστοριά, 17 Δεκεμβρίου 1987 
Ο Νομάρχης 

ΣΤΕΡΓΙΟΣ ΧΟΝΔΡΟΝΑΣΙΟΣ 


Αριθ. ΚΒ/12704 (8) 

Ψήφιση του Ο.Ε.Υ. του ΚΑΠΗ του Δήμου Καστοριάς. 

Ο ΝΟΜΑΡΧΗΣ ΚΑΣΤΟΡΙΑΣ 
Έχοντας υπόψη: 

1. Τις διατάξεις του άρθ. 12 τόυ Ν. 1188/81 σε συνδυασμό 
με τις διατάξεις του Ν. 1586/85 και του Π.Δ. 37α/87. 

2. Την 19/87 απόφαση του Δ.Σ. του ΚΑΠΗ του Δήμου Κα¬ 
στοριάς με την οποία ψηφίζεται ο Ο.Ε.Υ. του νομικού τούτου προ¬ 
σώπου και τήν 256/87 απόφαση του Δ.Σ. Καστοριάς που γνω- 
μοδοτεί υπέρ της έγκρισης της ανωτέρω απόφασης του Δ.Σ. του 
ΚΑΠΗ. 

3. Την σύμφωνη γνωμοδότηση του υπηρεσιακού συμβουλίου 
του άρθ. 5 του Ν. 1188/81 (αριθ. πρακτικού 1/26.11.87), 
αποφασίζουμε: 

Εγκρίνουμε την 19/87 απόφαση του Δ.Σ. του ΚΑΠΗ δήμου 
Καστοριάς με την οποία ψηφίζεται ο Ο.Ε.Υ. του νομικού τούτου 
προσώπου ως εξής: 

Άρθρο 3. 

Οι θέσεις του προσωπικού του ΚΑΠΗ του Δήμου Καστοριάς 
διαρθρώνονται κατά κλάδους και βαθμούς ως εξής: 

Α. ΘΕΣΕΙΣ ΔΙΟΙΚΗΤΙΚΟΥ ΠΡΟΣΩΠΙΚΟΥ 

1. Κλάδοι κατηγορίας Τεχνολογικής Εκπ/σης (Τ.Ε.). 

Μία (1) θέση κλάδου ΤΕ2 Κοινωνικών λειτουργών με βαθ¬ 
μούς Γ, Β, Α. 

Β. ΘΕΣΕΣ ΥΓΕΙΟΝΟΜΙΚΟΥ ΠΡΟΣΩΠΙΚΟΥ 

1. Κλάδοι κατηγορίας Τεχνολογικής Εκπ/σης (ΤΕ). 

Μία (1) θέση κλάδους ΤΕ10 φυσικοθεραπευτών μέ βαθμούς 
Γ, Β, Α. 

2. Κλάδοι κατηγορίας Δευτεροβάθμιας Εκπ/σης (ΔΕ). 

Μία (1) θέση κλάδου ΔΕ7 βοηθών Νοσοκόμων με βαθμούς Γ, 

Β, Α. 

Γ. ΘΕΣΕΙΣ ΤΕΧΝΙΚΟΥ - ΥΓΕΙΟΝΟΜΙΚΟΥ ΠΡΟΣΩΠΙ¬ 
ΚΟΥ 

1. Κλάδοι κατηγορίας υποχρεωτικής εκπ/σης (ΥΕ). 

Μία (1) θέση κλάδου ΥΕ15 οικογενειακών βοηθών με βαθ¬ 
μούς Δ, Γ. 

Δεν εγκρίνουμε τον ανωτέρω Ο.Ε.Υ. του ΚΑΠΗ κατά το μέ¬ 
ρος που αφορά τη σύσταση μιας (1) θέσης Διοικητικού υπαλλήλου 
και μιας (1) θέσης καθαρίστριας, γιατί το Υπουργείο Πρόνοιας 
και Κοιν. Ασφαλίσεων δεν εγκρίνει τη μισθοδοσία υπαλλήλων 


των κλάδων αυτών και γιατί τα έσοδα του ΚΑΠΗ από άλλες πη¬ 
γές δεν καλύπτουν τη μισθοδοσία των υπαλλήλων αυτών. 

Κατά τα λοιπά ο Ο.Ε.Υ. του νομικού προσώπου του ΚΑΠΗ 
του Δήμου Καστοριάς ισχύει όπως ψηφίστηκε από το Δ.Σ. του 
ΚΑΠΗ. 

Η ισχύς του παρόντος ισχύει από την έγκρισή του. 

Η απόφαση αυτή να δημοσιευθεί στην Εφημερίδα της Κυβερ- 
νήσεως. 

Καστοριά, 11 Δεκεμβρίου 1987 
Ο Νομάρχης 

ΣΤΕΡΓΙΟΣ ΧΟΝΔΡΟΝΑΣΙΟΣ 
-♦- 

Αριθ. ΕΜ/3224 (9) 

Δημοσίευση έκθεσης εκτίμησης περιουσιακών στοιχείων κοινότη¬ 
τας Ν. Πέλλας. 

Ο ΝΟΜΑΡΧΗΣ ΠΕΛΛΑΣ 
Έχοντας υπόψη: 

1. Τις διατάξεις του άρθρου 1 εδάφ. ι του διατάγματος της 
16.1.1930 «Περί Δελτίων Ανωνύμων Εταιρειών» και του άρ¬ 
θρου 9 παρ. 6 του Π.Δ. 409/86 «Περί κωδικοποιήσεως των δια¬ 
τάξεων του Ν. 2190/20 εις ενιαίον κείμενον». 

2. Το με αριθ. πρωτ. 1098/8.9.87 έγγραφο της Κοινότητας 
Πέλλας με το οποίο ζητά τη σύσταση της Επιτροπής του άρθρου 9 
του Ν. 2190/20'για εκτίμηση οικοπέδου κ.λπ., που θα αποτελέ- 
σει αντικείμενο εισφοράς σε είδος στη συσταθησομένη Κοινοτική 
Επιχείρηση, αποφασίζουμε: 

Εγκρίνουμε τη δημοσίευση της παρακάτω έκθεσης στο Τεύχος 
της Εφημερίδας της Κυβέρνησης, με μέριμνα της ενδιαφερόμενης 
Κοινότητας. 

Η απόφαση αυτή να δημοσιευθεί στην Εφημερίδα της Κυβερ- 
νήσεως. 

Έδεσσα, 10 Δεκεμβρίου 1987 
Ο Νομάρχης 
ΝΙΚΟΣ ΜΑΚΡΑΚΗΣ 


ΕΚΘΕΣΗ 

Εκτίμησης της αξίας οικοπέδου και χτίσματος, τα οποία ανήκουν 
στην κοινότητα Ν. Πέλλας. 

Έδεσσα, 9 Νοεμβρίου 1987 
Προς 

τη Νομαρχία Πέλλας 
Τμήμα Εμπορίου 
Έδεσσα 

Σε εκτέλεση της αριθ. ΕΜ 2625/25.9.87 εντολής σας, οι 
υπογεγραμμένοι: 1) Βασίλειος Νασιόπουλος, υπάλληλος με Α' 
βαθμό του κλάδου ΠΕ/1, προϊστάμενος του τμήματος Εμπορίου 
Ν. Πέλλας, 2) Χρήστος Συρίκας, υπάλληλος με Α' βαθμό του 
κλάδου ΠΕ/1, της Δ/νσης Εμπορίου Ν. Θεσ/νίκης και 3) Αθα¬ 
νάσιος Βουλγαρίδης, εκπρόσωπος του Ε.Β.Ε.Ν. Πέλλας, αποτε- 
λούντες τα μέλη της Επιτροπής του άρθρου 9 του Κωδ. Νόμου 
2190/1920 «Περί Ανωνύμων Εταιρειών», για την εξακρίβωση 
της αξίας οικοπέδου και κτίσματος, τα οποία ανήκουν στην κυριό¬ 
τητα της κοινότητας Πέλλας, προκειμένου να εισφερθούν σε υπό 
σύσταση κοινοτική επιχείρηση τουριστικής και πολιτιστικής ανά¬ 
πτυξης, μεταβήκαμε στην πιο πάνω κοινότητα, κάναμε αυτοψία 
και έλεγχο και το πόρισμα μας είναι το παρακάτω: 

α) Πρόκειται για οικόπεδο (κοινόχρηστος έκταση), που περι¬ 
ήλθε κατά πλήρη κυριότητα και νομή στην κοινότητα Πέλλας με 
την αριθμ. πρωτ. 5487/22 Ιουνίου 1981 απόφαση του Νο¬ 
μάρχη Πέλλας «Περί μεταβίβασης κοινοχρήστου έκτασης του συ¬ 
νοικισμού Πέλλας στην ομώνυμη κοινότητα». 

Η πιο πάνω απόφαση έχει μεταγραφεί στα βιβλία μεταγραφών 
του Υποθηκοφυλακείου Γιαννιτσών, στον τόμο 561 και υπ’ αύξ. 
αριθμ. 34. 

Το οικόπεδο αυτό φαίνεται στο συνημμένο τοπογραφικό διά¬ 
γραμμα του πολιτικού μηχανικού Τογρουζίδη Αν. Θωμά και με 

στοιχεία Α Β Γ Δ Ε Ζ Η Θ Α και είναι έκτασης 1.931,90 τ.μ. 

Τέλος, όπως προκύπτει από τα συνημμένα με αριθμ. πρωτ. 
3842, 3843 και 3844/27.10.87 πιστοποιητικά του Υποθηκο¬ 
φυλακείου Γιαννιτσών, στο πιό πάνω οικόπεδο δεν υπάρχει καμ- 
μία εγγραφή υποθήκης ή προσημείωσης και έχει νόμιμα μετα¬ 
γραφεί. 

Η Επιτροπή, παίρνοντας υπόψη της την θέση 
του οικοπέδου, καθώς και τις αγοραπωλησίες 
άλλων γειτονικών οικοπέδων, αποτιμά την αξία 
του σε δρχ. (1931,90x2.000)= 3.863.800 

β) Στο πιό πάνω οικόπεδο υπάρχει το κέντρο 
νεότητας της κοινότητας Π. Πέλλας. 

Πρόκειται για κτίσμα 211 μ 2 . 

Είναι σύνηθες οικοδομικό έργο, με όλες τις 
αναγκαίες εγκαταστάσεις (υδραυλικές, ηλεκτρο- 
μηχανολογικές κ.λπ.). 

Περισσότερες λεπτομέρειες και πλήρη στοι¬ 
χεία αναφέρονται στην συνημμένη από 25.9.87 
τεχνική έκθεση του πολιτικού μηχανικού Το- 
γρουζίδη Θωμά. 

Η Επιτροπή εκτιμά την αξία του σε δρχ. (211 
μ 2 χ35.000 δρχ/μ 2 )= 7.385.000 

Σύνολο αξίας οικοπέδου και κτίσματος = 
3.863.800+7.385.000= 11.248.800 

Ύστερα από τα παραπάνω ομόφωνα γνωμοδοτούμε ότι η αξία 
του οικοπέδου, έκτασης 1931,90 τ.μ. και του κτίσματος (κέντρο 

νεότητας), ιδιοκτησίας κοινότητας Π. Πέλλας ανέρχεται σε δρχ. 
ένδεκα εκατομμύρια διακόσιες σαράντα οκτώ χιλιάδες, οκτακό¬ 
σιες (11.248.800). 

Η Επιτροπή 

ΒΑΣ. ΝΑΣΙΟΠΟΥΛΟΣ, ΧΡ. ΣΥΡΙΚΑΣ 
ΑΘ..ΒΟΥΛΓΑΡΙΔΗΣ 


Αριθ. ΓΕ/12089 (10) 

Διενέργεια εκουσίου αναδασμού περιοχής αγροκτήματος Κλει¬ 
διού Ν. Φλώρινας. 

Ο ΝΟΜΑΡΧΗΣ ΦΛΩΡΙΝΑΣ 
Έχοντας- υπόψη: 

,1. Τις διατάξεις του Νόμου 674/77. 

2. Σχετική εισήγηση της Δ/νσης Γεωργίας της Νομαρχίας 
μας, αποφασίζουμε: 

Να γίνει εκούσιος αναδασμός στην περιοχή του αγροκτήματος 
Κλειδιού Ν. Φλώρινας, αφού επί συνόλου 138 κτηματιών υπάρτ 
χει απόλυτη πλειοψήφία. 

Φλώρινα, 22 Δεκεμβρίου 1987 
Ο Νομάρχης 
ΠΑΝΑΓ. ΒΑΣΙΛΕΙΟΥ 



ΔΙΟΡΘΩΣΕΙΣ ΣΦΑΛΜΑΤΩΝ 

(Π) 

Στην 46117/3/87/30.10.87 απόφαση του Υπουργού 
Εμπορικής Ναυτιλίας (ΦΕΚ 608/10.11.87 τ.Β’) με θέμα: Ανα¬ 
προσαρμογή των ετήσιων επιχορηγήσεων που καταβάλλει ο 
Ο.Λ.Π. σε γειτονικούς με το λιμάνι δήμους και κοινότητες: διορ¬ 
θώνεται στην παρ. 2 στίχος πρώτος το εσφαλμένο «1988» στο 
ορθό «1987». 

(Από το Υπουργείο Εμπορικής Ναυτιλίας) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


